Title: Línies d'intervenció
Course: Servei comunitari_Odi i discriminació _ transferible > Section: Fase 1

Contextualització de la situació o problema sobre el que volem actuar a nivell internacional i nacional. (El centre o l’entitat de referència desenvoluparan l’anàlisi a nivell local)

Activitats didàctiques 1

Donar a conèixer a l’alumnat dades rellevants sobre les situacions de discriminació que pateixen col·lectius d’immigrants, de persones d’altres grups racials o ètnies minoritàries, amb diferent orientació afectivo-sexual, amb discapacitat, etc, a Catalunya.

Recursos

Fiscalia d’Odi i discriminació. Memòria 2013

En aquest document es poden consultar les dades estadístiques sobre les denúncies per fets delictius amb motivació discriminatòria presentades als Mossos d’Esquadra l’any 2013.

L’estat del Racisme a Catalunya. Memòria SOS Racisme 2013

En aquest enllaç es poden consultar les dades aportades pel Servei d’Atenció i Denúncia (SAID) per a les víctimes de racisme i xenofòbia de SOS Racisme de l’any 2013.

AMNISTIA INTERNACIONAL

En aquest apartat del web es poden trobar notes de premsa que ofereixen dades estadístiques en relació a la vulneració dels drets humans i de denúncia sobre violacions i abusos d’aquests.

Activitats didàctiques 2

Donar a conèixer a l’alumnat els diferents serveis i iniciatives de la Generalitat per prevenir i intervenir davant situacions d’odi i discriminació.

Recursos

Xerrades de prevenció als centres educatius

La finalitat d'aquest programa és garantir la seguretat del conjunt de la comunitat educativa prevenint, identificant i reduint els fets delictius, així com millorar la percepció de seguretat, per tal de contribuir de forma positiva en el cicle vital de la formació dels infants i els joves.

Programa “ Denuncia la discriminació ”

En aquest web dels Mossos d’Esquadra podeu consultar una sèrie de consells preventius de seguretat sobre com s’ha d’actuar si algú es troba davant d’aquest tipus de casos i anima a la denúncia dels fets.

Llei contra l’homofòbia

El Parlament de Catalunya  va aprovar el 2/10/14 a llei de drets de gais, lesbianes, bisexuals i transsexuals i per l’eradicació de l'homofòbia, la lesbofòbia i la transfòbia.

Campanya antirumors

El Departament de Benestar Social i Família promou la realització de campanyes antirumors

Desenvolupament de l’anàlisi crítica per part de l’alumnat

Activitat didàctica

Realitzar un debat sobre les situacions d’odi i discriminació que pateixen certs col·lectius.

Recursos

Per desenvolupar la capacitat d’anàlisi crítica es proposen diverses activitats didàctiques. També disposeu del document amb les orientacions didàctiques adreçades al professorat.

Proposta didàctica 1 . Visualització d’un vídeo i anàlisi de les conductes discriminatòries. (Orientacions didàctiques)

Proposta didàctica 2 . Dilema moral: “Es necessita secretari o secretària”. (Orientacions didàctiques)

Proposta didàctica 3 . Dilema moral: “Un càmping de Tarragona expulsa vuit famílies gitanes...” (Orientacions didàctiques)

Proposta didàctica 4. Anàlisi d’un conflicte: “Estrangers in the night”. (Orientacions didàctiques)

Proposta de servei

Activitat didàctica 1

Establir, per part de l’alumnat, una proposta de servei i  presentar-la a l’entitat col·laboradora

Recursos

Propostes de servei que l’alumnat pot realitzar en l’àmbit de participació ciutadana. (Orientacions didactiques)

Aquest document conté exemples de diferents serveis sobre la prevenció de conductes d’odi i discriminació que l’alumnat pot realitzar.

Activitat didàctica 2

Elegir un nom significatiu per al servei per part de tots els participants en el projecte (professorat, alumnat, Mossos d’esquadra) a partir d’una pluja d’idees.

Definició dels objectius de servei que es plantegen assolir i dels indicadors d’avaluació

Activitat didàctica

Concretar amb l’alumnat els objectius i les expectatives sobre l’actuació a realitzar, així com els indicadors que s’utilitzaran per comprovar-ne el resultat.

Recursos

Aquest document és un exemple dels objectius que es podrien plantejar amb el servei i dels indicadors d’avaluació.

SERVEI COMUNITARI: PROJECTE DE PREVENCIÓ DE CONDUCTES D’ODI I DISCRIMINACIÓ

OBJECTIUS DEL SERVEI I PROPOSTA D’INDICADORS

Aquest servei comunitari va adreçat a alumnat de 1r d’ESO del propi centre o bé a alumnat del cicle superior de primària d’alguna escola adscrita a l’Institut.

Amb les actuacions contemplades en aquest servei comunitari, l’alumnat ha de donar resposta als objectius del servei.

OBJECTIUS DE SERVEI

Per facilitar l’acompanyament de l’alumnat en aquest procés de definició d’objectius, a continuació us proposem, de forma orientativa, alguns objectius que el centre pot completar en el marc de la seva autonomia.

1.      Donar a conèixer què són les conductes discriminatòries i les seves possibles conseqüències.

2.      Impulsar actuacions de prevenció de conductes discriminatòries que haurà de desenvolupar l’alumnat receptor del servei.

3.      Contribuir a la millora de la convivència a l’aula.

INDICADORS D’AVALUACIÓ DEL SERVEI

Per valorar si s’han assolit o no els objectius del servei serà necessari elaborar indicadors d’avaluació que facilitin aquesta valoració. A continuació trobareu una proposta orientativa que el centre pot completar en el marc de la seva autonomia.

Objectius | Indicadors | Recursos
1.  Donar a conèixer què són les conductes discriminatòries i les seves possibles conseqüències. | .1.   Nombre de sessions realitzades .2.   Grau de coneixement de l’alumnat receptor del servei | Qüestionari Orientacions didàctiques
2.  Impulsar actuacions de prevenció de conductes discriminatòries que haurà de desenvolupar l’alumnat receptor del servei. | Nombre de propostes d’accions preventives aportades per l’alumnat que fa el servei Nombre d’accions proposades que duu a terme l’alumnat de primària | Llistat de propostes d’accions preventives

3.  Contribuir al desenvolupament d’actituds que afavoreixin la millora de la convivència | Grau de coneixements adquirits per l’alumnat receptor del servei Grau de satisfacció del servei rebut | Activitat amb l’alumnat per analitzar el grau d’assoliment dels objectius del servei

Els objectius del servei comunitari “Prevenció de conductes discriminatòries” són els que vol assolir l’alumnat amb la realització del servei. És important diferenciar-los dels objectius propis del projecte de servei comunitari pel que fa a l’alumnat i que estan recollits en el document marc del servei comunitari:

1. Desenvolupar la competència social i ciutadana,  afavorint una actitud crítica i compromesa davant la societat, per tal d’esdevenir membres actius en una societat catalana democràtica i participativa.
2. Desenvolupar habilitats relacionades amb el disseny i realització de projectes i amb el treball d’equip.

El document marc del servei comunitari també recull els indicadors d’avaluació per valorar l’assoliment d’aquests objectius per part de l’alumnat.

Podeu consultar l’apartat 9 INDICADORS D’AVALUACIÓ del document IMPULS DEL SERVEI COMUNITARI PER A L’ALUMNAT DE SECUNDÀRIA OBLIGATÒRIA

-------------------------------------------------

Document amb les orientacions didàctiques

Formació per a la realització del servei.

Activitats didàctiques

1. Demanar a l’alumnat quines creu que són les seves necessitats formatives per poder realitzar el servei.

2. Formació a l’alumnat per part dels Mossos d’esquadra a partir de les necessitats formulades per l’alumnat i les necessitats del servei.

Recursos

A càrrec dels Mossos d’Esquadra.

Planificació per a la realització del Servei

Acordar amb els Mossos d’Esquadra el servei a dur a terme, amb una proposta horària.